Orange River Rafting Lodge | LekkeSlaap
Orange River Rafting Lodge bied gerieflike, volledig toegeruste selfsorg-houtchalets en privaat kampeerplekke wat in die asemrowende natuurskoon aan die oewer van die Oranjerivier geleë is. Hier kan gaste riviervlotvaar, 'n rustige atmosfeer, asemrowende uitsigte oor die rivier, die sonsondergange en die Richtersveld se berge en 'n helder sterrehemel geniet.
Die volledig toegeruste hout-chalets het slaapplek vir 2 tot 4 gaste per eenheid, badkamers met storte, lugversorging en privaat braaiplekke. Die kombuisarea het 'n yskas-vrieskas, mikrogolf, ketel, eetgerei, breekware, en koffie- en teemaakgeriewe. Beddegoed word ook voorsien.
Die karavaanstaanplekke en kampeerplekke is met gras bedek en toegerus met elektrisiteit, 'n braaiplek en 'n gedeelte wat belig is. Elke kampeerplek het 'n onderdak-kombuisarea met 'n tafel, bankies en 'n privaat grasperk. Die kampplek het toegang tot netjiese en gerieflike ablusieblokke met warmwaterstorte.
Hartlike diens en puik geriewe word gewaarborg, en ons doen alles in ons vermoë om jou tydjie hier by ons so aangenaam as moontlik te maak. Al die doendinge in die omgewing, soos visvang, swem en vlotvaart, maak Orange River Rafting Lodge 'n uitstekende bestemming vir gesinne. Dié lodge is halfpad tussen Kaapstad en Windhoek, so dit is ook 'n uitstekende oornagplek vir reisigers.
4.2 uit 5van 31 resensies vir Orange River Rafting Lodge
Erf 25, Rooiwal Suid, Vioolsdrift, 8246, Noord-Kaap
Gaste dink Orange River Rafting Lodge het 'n baie goeie ligging
Rooiwal Suid Vioolsdrift Namakwaland Noord-Kaap
https://travelground.imgix.net/AAEAAQAAAAAAAAAAAAAA2VtY3BjDukjGNp6aZgYUYydWSA09DxuyXCsS7KwzdGJYyxvhXt?w=1440&h=960&fit=crop&auto=format Vanaf R450 per nag (vir 2 persone) 31 5 1 5 Plot 25 Rooiwal Suid 8246 Noord-Kaap 086 999 0018 14:00-22:00 10:00 -28.690455891717 17.58762538433